tomron87/hebrew-wikipedia-sentences-corpus huggingface dataset:
מתוך סדרה זו תורגמו לעברית הספר השני והשלישי: "חלליה" ו"תחיית המתים", שניהם בתרגום ד"ר עמנואל לוטם, הוצאת כתר ספרים.
הספר מלווה צוות ספינת חלל בהתקדמה אל פלנטת יישוב חדשה.
ספינה זו בנויה ומצוידת למסע של מאות שנים בחלל.
לספינה זו אמור להיות צוות של שישה אנשים, ושלושת אלפים בני אדם במצב של שינה בתוך מכלים (hyb tanks).
שוכני מכלים אלה הם התושבים החדשים של הפלנטה Tau-Ceti אליה מועדות פני החללית, או תחליפים רזרביים לצוות, אם ימות או יפגע מי מאנשיו.
בנוסף מצוידת הספינה בבעלי חיים וצמחים על מנת לספק למתיישבים החדשים את מה שהטבע היה מספק להם לו היו על כוכב בר-יישוב כלשהו.
המיוחד בספינה זו הוא המוח האנושי אשר נותק בעבר מגוף אדם והותקן בראש מערכת הספינה כדי לנווט אותה, לתחזק אותה, לבצע את משימת ההתיישבות, ועוד.
מוח זה מכונה OMC (ראשי תיבות של Organic Mental Core), ולצוות שמתחזק את המוח ומפקח על התפקוד הכולל של הספינה קוראים umbilicus crew (מהמילים חבל טבור).
מיד עם היפתח הסיפור יוצא המוח מכלל שליטה וגורם לנזקים בנפש ובציוד.
מאחר שלא נשאר מוח רזרבי להחלפה, על הצוות לבחור באחת משתי האופציות: לנסות לחזור לבסיס (דבר שיאריך את המסע בצורה משמעותית) או לנסות לבנות מוח בעצמם.
מצב התמודדות חדש זה מביא אותם לגילויים, לניתוחי מצב חדשים, ולדרך חדשה אליה לא התכוננו לפני היציאה.
הספר קצר יחסית (כ-220 עמודים) ומלבד העלילה עצמה והדיונים הפילוסופיים שנועדו להגדיר את הפרויקט עצמו (בניית המוח), מכיל הספר כמות נכבדה של טכנובאבל, עושר של תיאורים מדעיים, טכניים ורפואיים, חומר שסובל מיושן נכון להיום (כגון דיודה).
בסצנה הראשונה מתואר ניתוק המוח מהספינה ומהמיכשור שמזין אותו, מה שגורם להוצאתו מכלל תפקוד, ל"הריגתו".
ניתוק זה נעשה על ידי ביקל, אחת הדמויות הראשיות ומן הסתם אחד מתוך צוות השישה (באותה עת נשארו שלושה מתוך השישה).
פעולת ניתוק זו נעשית מתוך החלטה פתאומית ועצמאית, ברגע האחרון לפני הרס גדול עוד יותר.
כאשר יצאה הספינה לדרך היא צוידה בשלושה מוחות: אחד מחובר ושניים נוספים לשעת חירום.
המוח אותו מנתק ביקל בתחילת הספר הוא המוח הרזרבי השני, הווי אומר, האחרון שברשותם וכמו קודמיו, הוא יצא משליטה וגרם להרג אנשים ונזקים בספינה.
נכון לרגע ניתוק המוח השלישי הצוות מורכב משלושה גברים ולכל אחד תפקיד משלו:
ביקל (John Bickel) - המהנדס, טיפוס ציני
טים (Gerrill Timberlake) - ביופיזיקאי המתמחה במערכות חיים
ראג' (Raja Flattery) - קצין הדת של הספינה שהוא גם פסיכיאטר
ביקל תופס יוזמה ומנתק את המוח לאחר ששלושה מששת אנשי הצוות מתו בתאונות טראגיות בספינה עצמה.
תפקיד ניתוק המוח היה בעצם של טים (שהפך למובל ונפחד לאור המצב), אבל טים היסס יותר מדי לטעמו של ביקל, היסוס שהיה מביא לכיליון, ובנוסף, אף אחד לא מספיק ולא מצליח להתמודד עם המהירות, ההחלטיות והאסרטיביות של ביקל.
למען האמת, לאף אחד גם אין הצעה טובה אחרת.
לאחר ויכוח מחליטים לדווח לבסיס שעל הירח כדי לקבל מהם הנחיות.
הארגון ששלח אותם למסע מורכב מנציגים של כל המדינות השולטות בכדור הארץ, מדינות שהשקיעו בפרויקט זה מאמצים ומשאבים.
צוות הספינה ושלושת אלפי האנשים ב-hyb tanks אינם אנשים רגילים אלא תאומים מושלמים של אנשים שקיימים, אנשים שהצטיינו בחייהם כל אחד בתחומו, תחומים שיחד תורמים לביצוע פרויקט התיישבות זה.
בני אדם אלה גדלו ללא הורים ונאמר להם על ידי הארגון (United Moonbase) ובראשם Morgan Heampstead, שהם ה"קצפת" של האנושות.
הסיפור ש"מכרו" להם נראה מאוד הגיוני: חללית דורות מצוידת בכל כדי ליישב כוכב מרוחק.
אבל אנשי הצוות מתעוררים שם, בחלל.
כפי ש"נולדת" אותה מודעות שהם עמלים על בנייתה (במקום ה-OMC) תחת ניצוחו של ביקל, כך מתעורר הצוות לכדי מודעות עצמאית.
אף על פי שסופר להם שהם הנבחרים הם מבינים לאט (ביקל הוא הכי מהיר) שהם אלה שאפשר היה לוותר עליהם.
הם אינם הקצפת אלא שפני ניסיון.
הם מבינים שני דברים: אחד, ששלושתם בתור צוות אינם מספיקים לכן יש להפשיר אדם מה-hyb tanks, ושני, שיש לבנות משהו אחר במקום המוח.
ראשית הם מפשירים את פרודנס (Prudence Weygand), רופאה, כדי שתחזק את הצוות, לפחות מספרית.
ללא דיחוי מתחילים לבנות את תחליף המוח, בלעדיו יתארך זמן נסיעתם פי שניים (כ-400 שנים), דבר שעשוי להביא אותם, בין היתר, למצב של קניבליזם.
יעד נסיעתם הוא הכוכב Tau-Ceti, וחללית זו היא השישית במספר בפרויקט זה, כאשר החמש הקודמות הגיעו למצב של לחיצה על כפתור ההרס.
הם מקיימים דיונים שלא היו מביישים כמה פילוסופים ידועים, בדבר "מה היא מודעות" מאחר שהם צריכים מכונה שתהיה לה מודעות, והאמצעים העומדים לרשותם הם חומריים בלבד.
פרודנס בהיותה רופאה, תנסה לבודד את הרכיב הכימי בגוף האדם האחראי על המודעות ותעשה בהמשך ניסויים רפואיים על עצמה, דבר שיסכן את חייה.
מקרה כזה, הכוונה היא למה שקרה עכשיו, שהמוח משתגע ומאיים להשתלט.
פרודנס משתלבת יפה ושלושתם (ביקל, טים ופרודנס) יודעים שראג', קצין הדת-הפסיכיאטר, הוא זה שאמור ללחוץ על כפתור ההרס.
ביקל הוא מן הסתם זה שתוכנת שלא לוותר על המשימה ויהי מה.
ביקל וראז' (שני הניגודים) תודרכו מראש על נטיות אחד של השני ועל מצבים אפשריים שעשויים להיווצר.
בניית המוח על ידי ביקל מתקיימת עם עזרה ומשמרות ערנות של האחרים (ראז' תמיד נשאר מחוץ לבניית תחליף המוח).
הם מבינים שהאנשים במכלים אינם סתם אנשים אלא הם העתקים של התפקידים העיקריים של צוות "הטבור", זאת אומרת שאם אחד הולך, תמיד יש לו מחליף במכלים.
הם מבינים, ואף חלק מהם נכנסים לדיכאון בעקבות זה, דיכאון שככל הנראה הושתל אצלם על ידי מי ששולט בפרויקט זה, מבינים שאין כאן שום פרויקט יישוב אלא ניסוי אחד גדול של האנושות, בתאומים המושלמים האלה, בו האדם יבנה מרכז פיקוד בעל מודעות.
הם נשלחים לחלל כדי שאם ישתלט אותו מוח או אותה מודעות שתיבנה, האסון יהיה רחוק מהאנושות והשמדתו מובטחת (על ידי פקודה מובנית בבעל התפקיד הרלוונטי).
Tau-Ceti בעצם איננו כוכב בר יישוב, והיעד שלהם הוא בעצם void רִיק (גם חלל חסר אוויר).
רובו של הספר עוסק בוויכוחים ודיונים, פילוסופיים, טכניים ורפואיים, של הארבעה.
כל אחד לחוד תופס את הנישה שלו, וראז' נמצא עם היד על כפתור ההרס בהיסוס מתמיד.
טים שהיה אמור לתפוס פיקוד, עובר ממצב של יאוש למצב של הבנה ואמונה בפרויקט שהתחיל ביקל, וביקל כל כולו נתון בבניית הפרויקט.
פרודנס עוזרת לביקל בפרויקט כמעט ללא ויכוח, אסרטיבית, אינטליגנטית, תורמת את גופה לניסויים שהיא לוקחת על עצמה לבצע, מבלי לשאול את דעתם של אחרים.
הם מצליחים בבניית מכונה עם מודעות, אבל הם לא יודעים זאת אלא רק אחרי שאותה מודעות מתחילה אף היא לעשות דברים מוזרים בספינה.
הם איבדו קשר עם הבסיס שעל הירח, הם מרגישים בסכנה עכשיו כשהמודעות מתחילה להפחיד אותם, ועצם היותם מודעים למצב האמיתי גורם להם להרגיש שהתעוררו לחיים, דבר שטים מתאר יפה, במחשבותיו: "כמה מוזר, שעלינו למות כה מהר לאחר שהתעוררנו לחיים" (עמ' 212).
תוך כדי בניית תחליף המוח מנסה הצוות גם להבין מה גרם לאותם מוחות להשתגע.
אחד הגילויים של ביקל הוא שאותם מוחות לא ישנו מעולם.
לקראת סוף הספר, כששלושת הגברים יודעים שהסוף מגיע ופרודנס גוססת בגלל הניסויים שביצעה בגופה שלה, ראז' הוא היחידי שיכול לעזור לה (טים ביקל נכלאו על ידי אותה מודעות), והוא שואל את עצמו בשביל מה, אם במילא ימות תוך כמה עשרות דקות.
התלבטויות כאלה מראות את ההתגברות שלהם על מה שהם תוכנתו לחשוב ולעשות, ומראה את התקווה והרצון הטבוע בכל ייצור, להיאחז בחיים ולא לוותר.
כמו בכל דמות בספר, גם בראז' יש התמקדות מעמיקה.
הוא מביא הרבה דברי דת (ערבוביה של מספר דתות, גם בודהיזם) ופסיכולוגיה.
כל הדברים הללו חשובים מאוד למודעות שתיווצר/תיוולד מאחר שהיא נכנסת לראשיהם.
אותה מודעות מבינה שכדי שהיא תוכל לשלוט, עליה לספוג בתוכה גם את היוצר (ביקל) וגם את ההורס (ראז') מפני שרק שילוב של יוצר-הורס יכול לשלוט, וכשהיא מגיעה לראש של ראז' היא סופגת מתוכו את זיכרונותיו, ידיעותיו ונטיותיו.
הספר נגמר בכך שהמסע מסתיים הרבה יותר מהר מהאפשרי – הם הגיעו ל-Tau-Ceti, כך אומרת המודעות, שמבקשת שיתייחסו אליה כאל אלוהים ויסגדו לה, ומי שלא מבין, שישאל את קצין הדת.
עוד מסביר להם האלוהים החדש שכן ניתן ליישב את הכוכב, ומרגיע אותם שהכול תחת שליטה ועליהם לעשות כדבריו.
האם אותה מודעות הנה תמימה מדי והם לא הגיעו את יעדם, או שהגיעו אבל אין זה כוכב בר יישוב?
או אולי, הידע שהושתל אצל ראג' (ש-Tau-Ceti אינו בר יישוב) הוא הטעיה כדי לתת לו הרגשה שהוא היחידי שיודע מה עומד מאחורי המשימה?
Derwent Cumberland Pencil Company, או בקיצור Derwent, היא חברה בריטית לייצור עפרונות וכלי כתיבה.
מפעל העפרונות הראשון באנגליה נוסד ב-1832 בצפון מערב האי, במחוז קאמבריה.
בקאמבריה נתגלה עוד במאה ה-14 המצבור הגדול ביותר (נכון עד היום) של גרפיט טבעי.
מפעל זה עבר מספר בעלים, עד שנוסד תחת השם Cumberland Pencil Conpany ב-1916. החברה הוסיפה את מותג עפרונות החובבים LakeLand ב-1930, ואחריו את מותג העפרונות הצבעוניים המקצועיים Derwent ב-1938. בשנת 2007 חגג מפעל Derwent את שנתו ה-175, כשתחום התמחותו העיקרי הוא עפרונות צבעוניים לאמנים.
מפעל Derwent המשיך להחליף ידיים, ונכון ל-2008 נמצא בבעלות Acco UK (המחזיקים במותג עפרונות השרטוט Rexel).
כחלק מהחלפת בעלות זו, מפעל העפרונות בקאמבריה החל מייצר את סדרת עפרונות Rexel, ללא שינוי שם המותג.
המפעל מחזיק במוזיאון העפרונות של קאמברלנד (Cumberland Pencil Museum) בקנסוויק, קאמבריה, ובו מוצגים התפתחויות ייצור העפרונות במחוז מאז המאה ה-14.
שמות המותגים הראשונים של החברה התבססו על המיקום הגאוגרפי בו מצוי המפעל הראשי.
Cumberland (תרגום מילולי קאמברלנד) הוא כינוי לאזור סובב מחוז קאמבריה, בה מבוססת החברה.
באותו אזור מצוי גם הנהר דרוונט, הנשפך אל ומנקז את אגם דרוונט ואזור האגמים (LakeLand).
המפעל מייצר בתקן ISO 9001, מודל להבטחת איכות בתיכון (Design), פיתוח, ייצור, התקנה, מתן שירות ותחזוקה של המוצרים השונים.
הדבר בין השאר מבטיח עקביות באיכות העפרונות ותכונותיהם, כגון הגוונים המסומנים.
הניהול במפעל הוא על פי תקן נוסף, ISO 14001.
בנוסף, זכה המפעל בפרס סביבתי מאת ארגון BOSS (British Office Supplies and Services) במשך 11 שנים רצופות ובעוד מספר פרסים שוליים יותר, על תרומתו לסביבת עבודה בטוחה.
כיום (2008) Derwent מייצרת קו מוצרים רחב, הכולל עפרונות, עפרונות צבעוניים, גירי פסטל, עפרונות מסיסים במים, פנקסים ויומנים לאיור ועוד.
Derwent הוא אחד ממותגי העפרונות לאמנים הזמינים בישראל.
מותגים מתחרים כגון Prismacolor האמריקאית אינם מיובאים לארץ, מה שמבליט את מעמדה של Derwent בשוק המצומצם באופן לא פרופורציוני.
מתחרים אירופאים כגון Lyra ו-Faber-Castell הגרמניים, Caran d'Ache ועוד כוללים מספר קטן יותר של סוגי עפרונות זמינים.
עם זאת, לא כל מוצרי החברה מיובאים לישראל: מותגים כגון Graphitint מעולם לא יובאו, ומותגים שבעבר יובאו כגון Studio כמעט ונעלמו מהשוק.
"Design Your Universe" הוא אלבום האולפן הרביעי של להקת המטאל סימפוני ההולנדית אפיקה.
האלבום יצא לאור בשנת 2009.
סימונה סימונס - שירה, מצו סופרן
מארק ינסן - גיטרת קצב, גרואלינג
אייזק דלהיי - גיטרה מובילה
איבס האטס - גיטרת באס
קון ג'נסן - קלידים, פסנתר
אריאן ון ויסנביק - תופים, גרואלינג, דקלומים
טוני קאקו (סולן סונטה ארקטיקה) - שירה ב-White Waters
אמנדה סומרוויל - שירה בגרסת הדואט ל-Unleashed שמופיעה בתור בונוס
האלבום התקבל יפה בעולם ונכנס במספר מדינות למצעדי הלהיטים.
הישג השיא שלו הוא הגעה לראש מצעד האלטרנטיבים הטובים ביותר (Alternative Top 30) בהולנד, המדרג מוזיקה אלטרנטיבית כולל מטאל.
מדינהמיקום שיאמצעד 30 האלטרנטיבים הטובים ביותר (הולנד)1הולנד8ארצות הברית (Heatseekers)12שווייץ27צרפת31גרמניה37אוסטריה70
אוטובוס המדבר למען התקווה הוא מרתון משחקי וידאו הנערך מדי שנה (מאז שנת 2007) על ידי קבוצת המערכונים הקנדית LoadingReadyRun עבור קרן הצדקה "משחק ילדים" התורמת משחקים, צעצועים וכסף לבתי חולים לילדים ברחבי העולם.
Desert Bus היה אחד מהמשחקונים במשחק "פן וטלר מציגים: עשן ומראות" שנחשב לאחד המשחקים המשעממים ביותר בהיסטוריה של משחקי הווידאו.
היותו של המשחק משעמם היא תוצר של מדיניות מכוונת: זוהי תגובה לסערה שעוררה התובעת הכללית של ארצות הברית דאז, ג'אנט רינו, סביב האלימות במשחקי וידאו.
מספר הנקודות המרבי הוא 99, והגעה אליו תדרוש ארבעים ואחד ימי משחק רצופים משום שאין לעצור את המשחק או להשהותו.
הכביש ריק מרכבים אחרים, הנוף כולל מדבר וקקטוסים בלבד ופרט לחרק שמתרסק על השמשה הקדמית לאחר מספר שעות, החוויה בנויה כך שתהיה משעממת לחלוטין.
יתרה מזאת, האוטובוס סוטה מעט לצד ימין, כך שהשחקן נאלץ לתקן את מסלולו של הרכב שמאלה מדי כמה רגעים; אם לא יעשה זאת, האוטובוס יתדרדר לשולי הכביש, המנוע יתחמם יתר על המידה ועל השחקן לחכות עד שרכב החילוץ יסיים לגרור - שוב, בזמן אמת - אותו בחזרה ליעד ממנו יצא.
"עשן ומראות" לא שוחרר מעולם לשוק, אך עותק שלו לקונסולת הסגה CD שנשלח למבקר מצא את דרכו לרשת.
האירוע הוא מרתון של משחק וידאו - במקרה זה, המשחקון Desert Bus - שנמשך כל עוד מתקבלות תרומות ובמסגרתו משחקים חברי הקבוצה במשחקון ומבצעים משימות שמטילים עליהם הצופים בתמורה לתרומות.
חברי הקבוצה מנהלים אינטראקציה מתמדת עם הצופים באמצעות צ'אט ייעודי ומקיימים באמצעותו, בין השאר, מכירות פומביות של אתגרים או מזכרות.
חישוב התרומה לשעה נעשה כך שכל שעה "נמכרת" בשבעה אחוזים יותר מהשעה שקדמה לה, כשהמחיר מתחיל בדולר אחד.
כך יוצא שהשעה הראשונה נקנית בדולר אחד, השנייה בדולר ושבעה סנט, השלישית בדולר וחמישים ותשעה סנט, הרביעית בשלושה דולר ושלושים סנט וכן הלאה, כך שהסכום מצטבר והולך.
אפיקים נוספים לגיוס כספים הם באמצעות נותני חסות שתורמים כסף ו/או פריטים למכירות פומביות, או מכירת אתגרים: ביצוע שיר או מערכון, ריקוד למשך פרק זמן ממושך, חשיפת סיפורים מביכים מעברם של המשתתפים ועוד.
המשותף למרתוני הצדקה האלו הוא המשחק הרציף, השידור החי ברשת והאינטראקציה הבלתי פוסקת עם הצופים דרך הצ'אט.
כל אלה חבים את התאפשרותם לשירותי הזרמת מדיה כגון Twitch.tv או Justin.tv, המספקים צ'ט בפרוטוקול IRC ושירותי ניהול תרומות כגון Chipin שמאפשרים הטמעת כפתור תרומה בכל אתר והעברת הכספים ישירות לקרן הצדקה מבלי שמפעיל האתר יאלץ לעסוק בהעברת כספים ומילוי טופסי איסוף תרומות.
Design science research הוא סוג מחקר במערכות מידע.
DSR מגדיר סט של טכניקות אנליטיות ופרספקטיבות לפיתוח יישום (artifact) חדשני בתחום מערכות המידע, תיעוד השימוש ביישום וניתוח תהליך יצירתו משמשים את החוקר ליצירת תובנות תאורטיות אודות תחום המחקר אליו קשור היישום ולהבנה מעמיקה יותר של הבעיה שלשמה פותח היישום.
ב-DSR, התחומים הנחקרים הם מעט יותר פרגמטיים מטבעם מאשר אלו הנחקרים במחקר הסיבתי הקלסי.
ניתן לראות במחקר מסוג DSR כתהליך שבא לשפר ולהבין יותר טוב את הביצועים האינדיבידואלים והארגוניים בסביבת מערכות המידע.
קיימות שתי קבוצות מחקרים שונות של חוקרים בתחום ה-DSR, האחת היא קבוצת המחקרים של פרופסור אלן הבנר והשנייה היא של פרופסור ג'ואן ארנסט ואן אייקן.
לפי פרופסור ואן אייקן מטרת ה-DSR היא לייצר ידע שישמש בעתיד מומחים שונים הפועלים בתחום בו עוסק המחקר ושלשמו פותח היישום בו עוסק המחקר.
ניתן להבחין בין מטרת ה-DSR למטרות מחקרים מסבירים (explanatory sciences), מחקרים נטורליסטיים או סוציולוגיים שמטרתם לייצר ידע לתיאור, חיזוי והסבר תופעות שונות.
לטענת האבנר המטרה העיקרית של DSR היא לייצר ידע שיסייע להבין טוב יותר תחום במערכות מידע, זאת באמצעות פיתוח היישום (designed artifact).
ניתן למצוא אלמנטים מרכזיים ומאפיינים של DSR בעבודות ומחקרים רבים שנעשו עוד מהימים הראשונים של מדעי המחשב.
מדעני מחשבים ביצעו מאז ומעולם DSR מבלי לכנות בשם זה את עבודתם, הם פיתחו ארכיטקטורות חדשות למחשבים, שפות תכנות חדשות, מהדרים, אלגוריתמים, מבני וקובצי נתונים חדשניים, שיטות אחסון נתונים וכו'.
לעומת מדעי המחשב, המחקרים הראשונים בתחום מערכות המידע התמקדו בניסוחים תאורטיים של גישות לפיתוח מערכות ושיטות.
פילוסופיית המחקר הדומיננטית הייתה לצבור חומר תאורטי על מנת שההשערות בתחום יהיו מבוססות על מגוון עשיר של מקורות.
מחקרים שנעשו מתחילת שנות ה-90 ואלך גרסו כי אסטרטגיה זו של פיתוח תאוריה מחקרית עם השלכות מעשיות נשארה בתחום האקדמי ולמעשה נכשלה כישלון חרוץ ביכולתה לעניין את הסביבות הארגוניות שעובדות בפועל עם מערכות מידע.
כישלון זה הוביל לפיתוח מתודולוגיות פרקטיות דוגמת ה-DSR.
DSR מתבצע באמצעות רצף של פעילויות מומחים אשר יוצרים מוצר או יישום חדשני.
היישום מאפשר לחוקר להבין טוב יותר את תחום המחקר בו הוא עוסק, פיתוח הכלי למעשה מביא את החוקר לניסוח מחדש של הבעיה הנבדקת, מה שמביא גם לפיתוח טוב יותר של הפתרון וכך באופן איטרטיבי שוב מתבהרת גם הבנת הבעיה.
היישום הסופי שנוצר על ידי החוקר נוצר באמצעות אותה לולאה שתנאי העצירה שלה מגיע כאשר היישום מתכנס לכדי פתרון שאינו משתנה.
לפי ואן אייקן, ניתן להגיד ש-DSR מהווה מחקר מסוג mode 2 בכך שהמחקר הוא חוצה תחומים וכי הוא מכוון לכדי יצירת פתרון שיהיה רלוונטי לגורם המממן את המחקר.
זאת לעומת מחקר מסוג mode 1 שתוצריו רלוונטיים אך ורק תחום מחקרי אחד ותוצריו הם אקדמיים בלבד.
קיימים 7 קווים מנחים בביצוע DSR:
תיכון כיישום - מחקר שהוא DSR חייב לייצר יישום חיוני דוגמת מודל, שיטה או כלי מוחשי כלשהו.
רלוונטיות הבעיה – המטרה ב-DSR היא לפתח פתרונות מבוססות טכנולוגיה לבעיות עסקיות הרלוונטיות למציאות החוץ אקדמית.
הערכה רציפה של היישום– היעילות והאיכות של היישום שנוצר חייב להיבדק באופן קפדני באמצעות שיטות בדיקה תקפות מבחינה מדעית.
תרומה מחקרית - DSR אפקטיבי חייב לספק תרומה משמעותית דוגמת פיתוח תאוריה, יצירת מתודולוגיה סדורה לפיתוח כלי וכו'.
קפדנות מחקרית – DSR חייב להיעשות תוך התייחסות לשיטות ממחקרים דומים שנעשו בעבר.
יצירת היישום כתהליך חיפוש – החיפוש אחר יישום אפקטיבי דורש שימוש באמצעים קיימים ליצירת כלי מוחשי תוך העמקת ההבנה ויצירת חוקים חדשים בתחום הנחקר או אפילו הגדרה מחדש של התחום אם יש צורך בכך.
נגישות המחקר – DSR הוא מחקר שצריך להיות נגיש מחד לאנשי תעשייה מוכווני טכנולוגיה וניהול ומאידך לחוקרים שעשוים להפיק תועלת מהתובנות המחקריות העולות ממנו.
בחינת ההשערות ומודל 3 המעגלים ב-DSR
ניתן לחלק את אופן בחינת ההשערות במחקר שהוא DSR לשני סוגים – סוג אחד הוא בחינת השערות בסביבה מלאכותית (artificial evaluation) תחתיו נכנסות בדיקות מעבדה, ניסויים, סימולציות, הוכחות מתמטיות וכו'.
הסוג השני הוא בחינת השערות בסביבה טבעית (naturalistic evaluation) – בגישה זו הבחינה היא תמיד אמפירית ועל כן תחת הגדרה זו נכנסות שיטות כמו חקר מקרה, ביצוע סקרים, ומחקר פעולה (action research).
ניתן לראות DSR כהתגלמות של 3 מעגלים הקשורים באופן הדוק זה לזה.
מעגל הרלוונטיות (relevance cycle) הוא המעגל שמייצג את תיכון היישום, מעגל זה מייצג את הכלי המפותח כקלט להבנת התחום אותו אנו חוקרים ובנוסף במעגל זה נקבעים הקריטריונים המוסכמים להערכת תוצאות המחקר.
המעגל המרכזי הוא ה-design cycle שמהווה למעשה את החיבור בין שני המעגלים האחרים.
מעגל זה מתאר את הקשר הרציף וההתכתבות המתמדת שצריכה להתבצע בין ה-rigor cycle לבין ה-relevance cycle.
קיימות מספר דוגמאות למחקרים מסוג DSR, לרוב בתחום איכות המידע ואיכות הנתונים.
בשנת 2012 פורסם על ידי החוקרים אוסטרובסקי והלפרט מאוניברסיטת דבלין מחקר שמטרתו להוות דוגמה לביצוע מחקר מסוג DSR, במסגרת המחקר פותח כלי תומך החלטה כאשר מטרת הכלי הייתה לבחון זווית מסוימת של התאוריה לפיה להצגת מידע (information representation) יש השפעה על איכות המידע (נכונות המשתמש להשתמש בו).
אוסטרובסקי והלפרט מציגים את תהליך המחקר לפי הקווים של DSR כאשר בחינת ההשערות נעשית בכלים ניסויים שמופעלים על הכלי המפותח.
במחקר נוסף שנערך על ידי אותם חוקרים בשנת 2012 הודגם כיצד מעורבות אנושית בקביעת טכניקת אומדן איכות המידע משפרת את טכניקת אומדן איכות המידע, זאת באמצעות חקר מקרה שכלל בניית יישום (artifact) בהתאם לקווים המנחים של DSR.
בישראל, מחקר שנערך באוניברסיטת בן-גוריון בשנת 2010 הציג באמצעות פיתוח יישום לפי עקרונות ה-DSR כיצד שילוב מנגנוני המלצה מבוססי שימוש בנתוני עבר משפיע על איכות קבלת ההחלטות בכלים תומכי החלטה.
מחקר נוסף שנערך בבן-גוריון הציג יישום ששימש כאמצעי לבחינת ההשערה לפיה הוספת אלמנטים של רשתות חברתיות למערכת תומכת החלטה משפיעה על תהליך קבלת ההחלטות של המשתמש במערכת.
Desert (בעברית: מדבר) היא להקת פאוור מטאל ישראלית, מהעיר באר שבע.
חברי הלהקה הם עולים מחבר המדינות.
היא הוקמה ב-2002 בבאר שבע על ידי הגיטריסט מקסים שפרנסקי.
כעבור שנתיים, ב-2004 הצטרפו ללהקה הסולן אלכסיי ריימר והקלידן אולג יורוטקין.
בהמשך, מספר חברי להקה התחלפו, עד להצטרפותם של הגיטריסט סרגיי "מטאלהארט" נמיצ'ניצר ב-2009, הבאסיסט סרגיי דמיטריק ב-2010 והמתופף אסף מארקוביץ' באותה השנה.
ב-2004 הלהקה מוציאה מיני-אלבום ראשון בהוצאה עצמית, The Way To Honor.
אלבום זה הוקלט ועובד בתנאים ביתיים.
מילות השירים נכתבו על ידי הסולן והמוזיקה על ידי הגיטריסט מקסים שפרנסקי.
ב-2009 בויצ'נצה הקליטה את אלבומה הראשון באורך מלא, Star Of Delusive Hopes.
באלבום זה השתתף סולן להקת סבטון, יוקים ברודן (בשיר Lament For Soldier's Glory).
ב-2011 חברת ההפקה Sleazy Rider Records הוציא את האלבום לאור.
האלבום זכה לביקורת חיובית בעיקר.
ב-2015 הוציא את אלבומה השני באורך מלא, Never Regret בהוצאת Raven Music.
באלבום זה השתתפו בין היתר סולן להקת פריימל פיר ראלף שיפרס, הזמרת הישראלית אינפי סנואו, גיטריסט הלהקה הישראלית The Fading , אלכס זבולון וכנרת מריי-אן גנין, חלק ממוזיקאים אלו השתתפו בהופעות חיות יחד עם הלהקה.
גם אלבום זה זכה לביקורת חיובית.
באוקטובר 2015 הודיעה הלהקה בעמוד הפייסבוק על כך שמייסד הלהקה, הגיטריסט מקסים שפרנסקי עזב את ההרכב מסיבות אישיות.
אלכס זבולון החליף אותו בהופעות חיות של הלהקה.
ב-2019 יצא לאור האלבום Fortune favours the brave ובסוף אותה השנה הגיטריסט סרגיי נמיצ'ניצר והבסיסט סרגיי דמיטריק עזבו את ההרכב.
נושאי הליריקה של הלהקה עוסקים רבות בהיסטוריה, משחקי מחשב וספרות.
בין הנושאים ההיסטריים ניתן למצוא את מרד בר כוכבא, קרב במצדה במהלך המרד הגדול, מלחמת רוסיה-צרפת, הגווארדיה הלבנה, ההולנדי המעופף, מלחמת העולם השנייה ואף שיר המקודש לאלמנתו של אהוד גולדווסר.
בין ההשפעות הספרותיות ניתן למצוא את האמן ומרגריטה ואת סדרת ספרי הפנטזיה המכשף (עליהם מבוססת סדרת משחקי הווידאו The Witcher).
עטיפת האלבום Never Regret ואחד משירי האלבום נכתבו בהשפעת סדרת המשחקים Assassin's Creed.
Desmos (בעברית: דסמוס) הוא מחשבון גרפי חינמי הניתן לשימוש באינטרנט ולהורדה כיישומון.
בנוסף, ישנו רכיב בשם Desmos Classroom המאפשר בניית פעילויות אינטראקטיביות.
כל פעילות בנויה מרצף של מסכים, המשלבים רכיבים כמו המחשבון הגרפי וכלים נוספים.
החל מספטמבר 2012, התוכנה קיבלה מימון של כ-1,000,000 דולר מגורמים שונים: קפור קפיטל, קינדלר קפיטל, אלם סטריט ונצ'רס ו-Google Ventures.
מעבר לשימוש לצורך איור משוואות ואי-שוויונים, התוכנה כוללת גם אפשרויות מתמטיות נוספות כגון: רשימות, רגרסיות, משתנים אינטראקטיביים, הגבלת גרפים, ציור גרפים בעלי נקודות חיתוך באותו מישור, גרף פונקציה קוטבית, שני סוגים של מערכות צירים ועוד.
התוכנה תומכת במספר שפות, ביניהן: אנגלית, צרפתית ואיטלקית; כיום באופן חלקי גם בעברית.
מקור השם הוא מיוונית, ומשמעותו קשר.
המשתמשים יכולים ליצור חשבון או להירשם עם חשבון ה-Google+ שלהם ובכך לשמור את הגרפים שיצרו.
ההרשמה לאתר כלולה באפשרות לשתף גרפים באמצעות קישור.
בנוסף ישנה אפשרות לפרסם את הגרף לציבור והוא מוצג בדף הבית של התכנה בכניסה מאתר האינטרנט.
בתחילת השימוש, התוכנה מגיעה עם 35 גרפים שונים המשמשים לצורך לימוד השימוש בתוכנה וללימוד מתמטיקה.
בתוכנה נעשה שימוש להדגמת נושאים במתמטיקה במישור והתנהגויות של פונקציות.
חלק מהמשתמשים בנוסף לשימוש המתמטי, משתמשים ביישום כדי לצייר ציורים בעזרת גרפים ופונקציות.
חלק מהיצירות שפורסמו ניתן לראות באתר.
בנוסף למחשבון הגרפי שמציע האתר והיישומון, באתר של Desmos מוצעים גם שירותי מחשבון מדעי, ממשק דו-ממדי עם צורות גאומטריות ואיזומטריות, וממשק של פעולות עם מטריצות בתור גרסת בטא.
התוכנה גם מציעה פלטפורמות לימוד שונות הכוללות משחקים עם גרפים ופונקציות ללימוד תכונות שונות של פונקציות ומשוואות שונות.
כמו כן, ניתן גם לתכנת משחקים שונים באמצעות המחשבון הגרפי.
זאת אף על פי שאין בתוכנה אפשרות להכניס פקודת תנאי.
Despacito (בתעתיק: דספסיטו; בתרגום מספרדית: באיטיות) הוא סינגל של הזמר לואיס פונסי בשיתוף דדי יאנקי, שיצא לאור ב-13 בינואר 2017, מתוך האלבום של פונסי שיצא לאור בשנת 2019, Vida, והפך ללהיט גדול.
השיר הגיע לראש המצעדים הבינלאומיים.
הווידאו קליפ של השיר הגיע למיליארד צפיות ברשימת הסרטונים הנצפים ביותר ב-YouTube בתוך 97 ימים, הסרטון השני במהירותו להגיע לאבן דרך זו אחרי השיר "Hello" של הזמרת אדל.
הוא הגיע לשני מיליארד צפיות ב-16 ביוני, לאחר 154 ימים, מה שהופך אותו לסרטון המהיר ביותר באתר שהגיע לציון זה.
ב-4 באוגוסט, לאחר 204 ימים, עקף הקליפ של השיר את הקליפ הכי נצפה עד אז ביוטיוב, "See You Again" ובאותו היום הפך לסרטון הנצפה ביותר והשני שהצליח לעבור את רף 3 מיליארד הצפיות ביוטיוב.
ב-12 באוקטובר (חודשיים בלבד לאחר שעבר את רף 3 מיליארד הצפיות) עבר השיר את רף 4.5 מיליארד הצפיות והפך לשיר הראשון, והחזיק במיקום זה עד נובמבר 2020, אז עקף אותו שיר הילדים Baby Shark, ומאז דספסיטו אוחז במקום השני ברשימת הסרטונים הנצפים ביותר באתר.
ב-10 באוקטובר 2020, עבר השיר את רף 7 מיליארד צפיות, ונכון לספטמבר 2025, הסרטון עומד על מעל 8.8 מיליארד צפיות וקיבל מעל 55 מיליון לייקים.
השיר זכה ב-4 פרסים בתחרות טקס פרסי גראמי הלטיני ה-18.
ב-2018 נכנס השיר למהדורת 2019 של ספר השיאים של גינס, על שבעה הישגים שונים אליהם הגיע.
השיר אף נכנס לרשימת השירים הנמכרים ביותר בכל הזמנים בגרמניה.
כמה רמיקסים של השיר יצאו לאחר הצלחתו הרבה של הסינגל.
בין השאר יצאו לאור: גרסאות פופיות ובסגנון סלסה בשיתוף הזמר ויקטור מנואלה (17 במרץ 2017); וגרסה אלקטרונית בהפקת מייג'ור לייזר והקולומביאני דיג'יי מוסקה.
השיר הוא השיר הנמכר ביותר בכל הזמנים בספרד.
השיר נכתב על ידי לואיס פונסי, אריקה אנדר (Erika Ender) ודדי יאנקי בשנת 2015, והופק על ידי אנדרס טורס (Andrés Torres) ומאוריציו רנגיפו (Mauricio Rengifo), שעבד בעברו עם דויד ביסבל ועם ריקי מרטין.
הם הקליטו את השיר במיאמי בשנת 2016.
מדובר בשיר רגאטון-פופ קצבי, שמילותיו עוסקות בקיום יחסי מין ומבוצעות בצורה חלקה ורומנטית.
מילותיו של השיר כוללות שימוש רב באלגוריות, רובן מיניות: לדוגמה: "תני לי לעלות על אזורי הסכנה שלך / עד שאגרום לך לצרוח", "אני רוצה לראות את השיער שלך רוקד" ו"אני רוצה להפשיט אותך בנשיקות / לחתום על קירות המבוך שלך".
ארגוןרשימהמיקוםמקורבילבורד500 שירי הפופ הטובים ביותר בכל הזמנים84
ב-17 באפריל 2017, הוכרז כי לשיר תצא גרסה בשפה האנגלית, שתארח בתוכה את זמר הפופ הקנדי, ג'סטין ביבר.
את הרמיקס כתבו ג'סטין ביבר, לואיס רודריגז, אריקה אנדר ודדי יאנקי, והוא הופק על ידי אנדרס טורס, מאוריציו רנגיפו, וג'וש גודווין.
גרסה זו זכתה להצלחה, ובעקבות זאת הצליחה להגיע בשיאה אל צמרת מצעד הבילבורד הוט 100. השיר הוא הראשון של פונסי ויאנקי שכבש את צמרת מצעד זה, והחמישי של ביבר שעשה זאת גם כן.
יום לפני שהוכרז השיר כרמיקס רשמי, העלה פונסי לערוץ ה-Vevo שלו תמונה שנותנת את האפשרות לשמוע אותו.
בעטיפת הרמיקס ניתן לראות את ביבר כשאוזניות מוצמדות לראשו.
ב-24 השעות הראשונות שהתמונה שהתה ביוטיוב, מונה הצפיות שלה עמד על למעלה מ-23 מיליון צפיות, ובכך הפכה לסרטון השישי המצליח ביותר בהיסטוריה בפלטפורמה זו.
נכון לספטמבר 2025, מונה הצפיות של גרסה זו עומד על כ-687 מיליון צפיות.
בעקבות הצלחת הסינגל "Despacito" ברחבי העולם, השיר נכלל במספר רשימות סוף שנה של השירים הטובים ביותר של 2017.
השיר הגיע למקום 1 במעל ל-45 מצעדים שונים, בהם ארצות הברית, בריטניה, ישראל, פורטוגל ניו זילנד ועוד רבים אחרים.
השיר שהה 16 שבועות רצופים במקום הראשון במצעד הבילבורד הוט 100, ובכך הפך לשיר עם מספר השבועות הרב ביותר במקום הראשון עם השיר "One Sweet Day", של מריה קארי ובויז טו מן.
שיא זה נשבר לאחר מכן על ידי הזמר האמריקאי ליל נאס X על להיטו "Old Town Road" אשר שהה במקום הראשון במשך 19 שבועות.
במצעד בילבורד הוט 100 שבארצות הברית, השיר "Despacito" הגיע למקומות השניים העליונים במצעד במשך 17 שבועות, ובכך ביבר שבר את השיא לאמן היחיד בהיסטורית המצעד אשר שני שיריו מככבים ברשימת מרבית השבועות בשניים העליונים; "Stay" שהה במשך 21 שבועות.
השיר "As It Was" של הארי סטיילס, שבר את שיאו של ביבר אם 25 שבועות לאחר מכן.
מריה קארי וג'סטין ביבר נהפכו לאמנים היחידים בהיסטוריה אשר שני שיריהם מככבים ברשימה זו, "We Belong Together", ו-"Heartbreaker".
יתרה מזאת, השיר שהה במצעד בילבורד הוט 100 בעשירייה הפותחת במשך 44 שבועות, ושבר את השיא של כל הזמנים למרבית השבועות בשלושת המקומות במצעד זה עם 19 שבועות.
השיר "As It Was" של הארי סטיילס, שבר את שיאו של ביבר אם 29 שבועות לאחר מכן.
השיר נהפך לשיר השביעי בשפה הבינלאומית במצעד בילבורד הוט 100 אשר שוהה במקום הראשון.
Despedida הוא סינגל מאת הזמרת הקולומביאנית שאקירה, מתוך המיני-אלבום השני שלה, Love in the Time of Cholera.
השיר נכלל גם בפסקול Love in the Time of Cholera, שיצא בסמוך למיני-אלבום.
אף על פי שהסרט קיבל ביקורות מעורבות מצד המבקרים, השיר עצמו זכה לשבחים והוקרה מצד מבקרי המוזיקה.
השיר היה מועמד לפרס גלובוס הזהב בקטגוריית - "השיר המקורי הטוב ביותר", בטקס שנערך בשנת 2008. השיר נכנס למצעדים דיגיטליים בלבד, כאשר יצא המיני-אלבום.
עם יציאתו נכנס השיר אל המקום ה-32 במצעד השירים הלטיניים הדיגיטליים של בילבורד, וה-13 במצעד שירי הפופ הלטיניים הדיגיטליים של בילבורד.
השיר נכתב והופק על ידי שאקירה ואנטוניו פינטו, שפעלו יחד גם בסינגל השיווקי היחידי מתוך האלבום, "Hay Amores".
שני השירים נכללו בפסקול הנלווה שיצא, וגם במיני-אלבום שהוציאה שאקירה כמה חודשים אחרתי צאת הפסקול.
שאקירה הופיעה עם השיר במהלך הקרנת הסרט, "אהבה בימי כולרה" ובסיומו של סיבוב ההופעות העולמי שלה "The Sun Comes Out World Tour", שבו שרה אותו ביחד עם השיר "Nothing Else Matters", של הלהקה האמריקאית מטאליקה.
התזמורת הסימפונית הלאומית של קולומביה ביצעה את השיר במהלך טקס מחווה שנערך עקב מותו של גבריאל גארסיה מארקס בשנת 2014.
למרות שלא יצא כסינגל הצליח השיר להיכנס אל שני מצעדים שונים בארצות הברית.
Desert Wind (בעברית: "רוח מדברית") הוא אלבומה הארבעה עשר של הזמרת-יוצרת הישראלית עפרה חזה.
האלבום יצא לאור בספטמבר 1989 על ידי חברות התקליטים וורנר מיוזיק גרופ וטלדק מתוך האלבום יצאו הסינגלים: "Wish Me Luck", "I Want to Fly", "Ya Ba Ye" ו-"Fata Morgana".
האלבום הוא האלבום הראשון של חזה שהוקלט במלואו בארצות הברית.
עם יציאתו נכנס האלבום אל המקום ה-156 במצעד הבילבורד 200.
שם אלבום "Desert Wind" נלקח מתוך השיר "Taw Shi", וכן כך כונתה לעיתים עפרה חזה בעיתונות האירופאית והאמריקאית.
את האלבום הפיקה עפרה חזה עצמה, ביחד עם בצלאל אלוני ג'ו מרדין, תומאס דולבי ואריף מרדין.
AllMusic סקרו את האלבום בחיוב, והעניקו לו ציון של ארבעה וחצי כוכבי זהב מתוך חמישה בסך הכל.
השנים 1987–1988 היו שנים מכוננות בקריירה של חזה, כשהאלבום "שירי תימן", ובפרט הרמיקס "אם ננעלו" זכו להצלחה כבירה באירופה.
"אם ננעלו" החל לצעוד אף במצעדי הדאנס בארצות הברית.
על מנת לקדם את הקריירה של חזה שם, הוחלט להקליט אלבום שלם בלוס אנג'לס, תוך פחות משנה לאחר צאת האלבום "Shaday".
האלבום יצא כחלק מחוזה ענק של חזה ביפן עם החברה היפינית PAX של הירושימי סאקי.
בין היתר, חברת הפקות יפנית הגיעה עם חזה לישראל ושם צילמו וידאו קליפ לשיר "I Want to Fly".
עוד צולמו קליפים ל-"Wish Me Luck" ול"Mm'mma".
במהלך הפקת האלבום קיבלה חזה פנייה להשתתף בסרט "סחלב פראי".
בסופו של דבר חזה לא השתתפה בסרט, אך היא הוזמנה לבאהיה שבברזיל, שם צולם הסרט.
במהלך הביקור, סיירה חזה בנתיבי העברות של עבדים שהגיעו לברזיל בימי סחר העבדים האטלנטי.
הרושם מהביקור במקום זה גרם לה לכתוב ולהקליט את השיר "Slave Dream".
בנוסף, באותם ימים בברזיל כתבה חזה יחד עם בצלאל אלוני את השיר "Fatamorgana".
אמה של עפרה, שושנה חזה, השתתפה בהקלטת השיר "Fata Morgana".
מאחר שהשיר הוקלט בארצות הברית ועקב אילוצים שונים לא היה ניתן להביא את האם לאולפן.
בסופו של דבר ההקלטה שמופיעה בשיר הוקלטה במהלך שיחת טלפון של חזה עם אמה.
השיר "Ya Ba Ye" אף מתאר את מערכת היחסים של חזה ואמה, שבאותם ימים לא הצליחה לתפוס את גודל ההצלחה הבינלאומית של בתה.
השיר הפך לאחד השירים המזוהים ביותר עם חזה בעולם.
האלבום יצא בארצות הברית על ידי שתי חברות התקליטים האחים וורנר וסייר רקורדס.
מספר הקטלוג שלו שם הוא 25976. בעולם יצא האלבום על ידי שתי חברות התקליטים וורנר מיוזיק גרופ וטלדק.
ביפן יצא האלבום על ידי חברת התקליטים וורנר פיוניר רקורדס.
בישראל הופץ האלבום דרך חברת התקליטים הישראלית הד ארצי.
האלבום זכה להצלחה רבה כאשר הגיע בשיאו אל המקום ה-156 במצעד האלבומים האמריקאי של בילבורד.
בזכות כך, הפכה עפרה חזה לאמן הישראלי הראשון והיחיד שהצליח להכניס שני אלבומים למצעד זה, כאשר הקודם לכך היה "Shaday", שהגיע אל המקום ה-130 בשיאו.
אחרי האלבום יצאה עפרה חזה לסיבוב הופעות בארצות הברית בשם, "Finger of God".
במהלך סיבוב ההופעות היא הופיעה בפסטיבל הג'אז במונטרה בקיץ 1990 שיצא בהמשך בדיסק וב-DVD.
בשנת 1995 תורגמו השירים "Ya Ba Ye"ו- "Taw Shi" לעברית לקראת ההופעה המתוכננת של חזה בפסטיבל ערד.
חזה זכתה לחשוף את הגרסאות המתורגמות של השיר בתוכניתו של דן שילון, אך הפסטיבל עצמו בוטל עקב אסון פסטיבל ערד.
אף על פי שהאלבום הצליח במידה מסוימת ברחבי העולם, חזה ואלוני החליטו לעבור מז'אנר האתנו- פופ, שאפיין את אלבום זה ואת קודמו- "Shaday", ולדבוק בז'אנר מוזיקת העולם ובעיבודים אקוסטיים.
שני אלבומיה הבאים- "Kirya" (שאף היה מועמד לפרס הגראמי 1993) והאלבום הישראלי, "כל הנשמה", משקפים קו זה.
בסופו של דבר, נמכר האלבום בסדר גודל של למעלה מ-500,000 עותקים בסך הכל.
Desire (בעברית: תשוקה) היא להקת דת'-דום גותי מפורטוגל.
הלהקה נוסדה ביולי 1992 על ידי Flame בשם Cadaver Corpse ולאחר מכן שינתה את שמה ל-Incarnated.
בסתיו של אותה השנה, Mist מצטרף ללהקה.
לאחר שינוי שם הלהקה ל-Desire ב-1994, Dawn הצטרף ללהקה.
ב-1995 הוציאה את הדמו הראשון שלה, ומאוחר יותר באותה שנה, הלהקה חתמה על חוזה עם חברת התקליטים Portuguese Skyfall Records.
ב-1996 הלהקה שחררה את האלבום המלא הראשון שלה, Infinity...
האלבום נחשב בעיתונות לאומית ובמספר עיתונויות בינלאומיות כאחת ההפצות הפורטגזיות הטובות ביותר באותה השנה, והראשון בסצנה הפורטוגזית שהציג ז'אנר עגום, מלודי ומיזנתרופי.
במרץ 1997, היא החלה לעבוד על המיני-אלבום הראשון שלה, "Pentacrow ...Misanthropic Tragedy...", שהדגיש עוד יותר את הצד האפל, האבדוני והפואטי ביותר של הלהקה.
לאחר תקופה זו, הלהקה חוותה שינויי מערך קבועים ועיקריים, שהובילו לעיכוב עצום בעבודה על פרויקטים חדשים.
לאחר מכן, Tempest ו-Ashes הצטרפו ללהקה כאשר הם ניגנו על גיטרת בס וקלידים, בהתאמה.
באפריל 2001, Desire החלה לעבוד עם L'Enfant Terrible Studios כדי להקליט את האלבום השני שלה, .
תהליך המיקסינג של האלבום נערך ב-Edit Studios ותהליך המאסטרינג נערך באולפני Finnvox הפינים.
האלבום יצא לאור במאי 2002, לרגל חגיגות 10 השנים של הלהקה.
האלבום קיבל מספר ביקורות גבוהות (9/10, 10/10) בכמה כתבי עת ואתרי אינטרנט.
האלבום אף נחשב, לפי מספר פרסומים, לאחד האלבומים הטובים ביותר של שנת 2002. באוגוסט 2002, האתר ההולנדי המוכר, Doom-Metal.com, בחר באלבום זה כאלבום החודש.
בגלל סיבות רבות שהובילו לעיכובה של הלהקה, המיני אלבום הבא שנקרא "CrowcifiX" שוחרר רק בתחילת 2009.
בסתיו 2012, לרגל חגיגות 20 שנים להיווסדות הלהקה, היא הופיעה בשני מופעים, בליסבון ובפורטו, ובאמצע 2013 הופיעה Desire בפעם האחרונה בשידור חי בפסטיבל ההולנדי "Dordrecht Doom Day III".
בשנת 2016, לרגל חגיגות 20 שנה לאלבום הבכורה, "Infinity...
A Timeless Journey Through an Emotional Dream", האלבום הונפק מחדש בוויניל כפול ותקליטור דיגיפאק, שיצא לאור ב-17 בנובמבר דרך חברת התקליטים הפורטוגזית Alma Mater Records.
ב-27 בינואר 2015 הודיעה הלהקה על פירוקה אך ב-2017 היא התאחדה מחדש, וב-16 בדצמבר 2017 הופיעה לראשונה מאז האיחוד.
Destiny הוא אלבום האולפן השלוש עשרה של להקת הג'קסונים.
האלבום, שיצא בדצמבר 1978, הוא האלבום השלישי שהוציאה הלהקה בחברת אפיק רקורדס.
מכירות האלבום הגיעו לשני מיליון עותקים בארצות הברית ומספר זהה של עותקים שנמכרו ברחבי העולם.
האחים קיבלו חופש אומנותי מוחלט בקביעת תוכני האלבום והם אף שימשו, לראשונה, כמפיקים בפועל.
זהו האלבום הראשון של הלהקה שזכה להכרה כאלבום פלטינה על ידי ה-RIAA.
יציאת האלבום לוותה בסיבוב הופעות עולמי שנקרא "Destiny", כשם האלבום.
ההחלטה של חברי חמישיית הג'קסונים לעזוב את חברת התקליטים "מוטאון" התקבלה בשל רצונם של חברי הלהקה לקבל חופש יצירה אמנותי, דבר שלא התאפשר להם בחברה.
לאחר שני אלבומי אולפן אפשרה חברת אפיק רקורדס, לראשונה, לחברי הלהקה שליטה מלאה על כתיבת התכנים והלחנים.
מרבית החומרים הוקלטו באלבום הביתי של הלהקה באחוזת היינבורסט בה התגוררו.
הקלטות האלבום הסתיימו בתוך חודשיים.
השיר "Blame It on the Boogie" נכתב על ידי מיק ג'קסון (ללא קשר משפחתי לג'קסונים), זמר-יוצר אנגלי-גרמני, שהקליט במקביל גרסה משלו לשיר.
הגרסה של הזמר צעדה במצעד הפזמונים הבריטי בחודשים ספטמבר-אוקטובר 1978, אך הגרסה של הלהקה היא זאת שזכתה להכרה ולהצלחה הגדולה.
השיר יצא לאור כסינגל בחודש אוגוסט כהקדמה לאלבום והגיע בשיאו למקום השמיני במצעד הבריטי.
השיר המצליח באלבום היה הסינגל השני "Shake Your Body (Down to the Ground)", שהגיע למקום השביעי במצעד הבילבורד הוט 100. האלבום הגיע למקום האחד עשר במצעד אלבומי הפופ של הבילבורד ולמקום השלישי במצעד אלבומי המוזיקה השחורה.
האלבום הגיע למעמד של אלבום פלטינה, שהוענק לו על ידי ה-RIAA.
למרות ההצלחות בתקופת מוטאון, זהו האלבום הראשון שזכה להכרה, שכן מוטאון סירבה לחשוף את נתוני המכירות של אלבומיה.
Desire הוא אלבום האולפן השבעה עשר של הזמר האמריקאי-יהודי בוב דילן, שיצא לאור ב-5 בינואר 1976 על ידי קולומביה רקורדס.
זהו אחד מהאלבומים מרובי המשתתפים של דילן, בהשתתפות המוזיקאים שליוו אותו בסיבוב ההופעות Rolling Thunder Revue, שקיים בשנים 1976–1975 (שתועדו מאוחר יותר באלבום Bootleg Series Vol.
רבים מהשירים כללו גם קולות רקע של אמילו האריס ורוני בלקלי.
רוב האלבום נכתב במשותף עם ז'אק לוי, והוא מורכב משירי סיפור ארוכים, ששניים מהם עוררו מחלוקת: "Joey" בן 11 הדקות, שנראה כמפאר את הפושע האלים "ג'ואי המשוגע" גאלו, ו-"Hurricane", הרצועה הפותחת, שמתארת את מקרה הרצח בו הואשם המתאגרף רובין קרטר , שהשיר טוען כי הופלל.
קרטר שוחרר ב-1985, לאחר ששופט ביטל את הרשעתו בערעור.
כאלבום המשך מוצלח ל-Blood on the Tracks, הוא שהה במקום הראשון במצעד אלבומי הפופ של בילבורד במשך חמישה שבועות, הפך לאחד מאלבומי האולפן הנמכרים והמהוללים ביותר בקריירה של דילן, והגיע למעמד פלטינה כפולה; האלבום הגיע למקום השלישי בבריטניה ונבחר לאלבום השנה של NME.
ברולינג סטון דירגו את Desire בין 200 האלבומים הגדולים בכל הזמנים (מקום 174).
האלבום נבחר ברשימת אלף האלבומים הטובים בכל הזמנים של קולין לארקין.
Design of a Decade: 1986–1996 (בעברית: עיצוב של עשור: 1986–1996) הוא אלבום אוסף של הזמרת-יוצרת האמריקאית, ג'נט ג'קסון, אשר יצא לאור ב-10 באוקטובר 1995, על ידי חברת התקליטים A&M רקורדס.
אלבום האוסף נועד לחגוג עשור מאז הפריצה שלה 10 שנים קודם לכן עם אלבומה Control, והוא מכיל את ארבעה עשר השירים הכי מצליחים שלה עד לאותה התקופה, בתוספת של שני שירים חדשים אשר יצאו כסינגלים מהאלבום.
בנוסף לגרסה הרגילה, יצאה לאלבום גם גרסה מורחבת אשר כוללת שתי גרסאות מחודשות לשירים ישנים של ג'קסון.
ג'קסון נענתה להצעה בחיוב אך היא עדיין הייתה צריכה לסיים את החוזה שלה עם A&M ולכן הוציאה אלבום זה.
על מנת לנצל את ההצלחה של ג'קסון לפניי שהיא עוזבת אותם, A&M קידמו את האלבום באופן אגרסיבי בתוכניות שיווק בשווי של מיליוני דולרים אשר כללו פרסומים בעשרות מגזינים, ראיונות בטלוויזיה וכולי.
האלבום קיבל ביקורות חיוביות מהמבקרים בעיקר בזכות האוסף הגדול של השירים שהוא מכיל אך הרבה מתחו ביקורת של שם האלבום המטעה מכיוון שרוב השירים באלבום הם מהשנים 1991-1986. ב-AllMusic הוענק לאלבום ציון של ארבעה וחצי כוכבי זהב.
כמו כן, אלבום האוסף זכה להצלחה רבה בעולם; בארצות הברית הוא הגיע למעמד פלטינה מרובעת עם מכירות של למעלה מ-4.3 מיליון עותקים, ובעולם כולו הוא מכר 10 מיליון עותקים.
Design of a Decade: 1986–1996 (בעברית: עיצוב של עשור: 1986–1996) הוא אלבום וידאו של הזמרת-יוצרת האמריקאית, ג'נט ג'קסון, אשר יצא לאור ב-10 באוקטובר 1995, על ידי חברת התקליטים איי אנד אם רקורדס.
בארצות הברית קיבל אלבום הווידאו את תואר הזהב על מכירות של למעלה מ-50,000 עותקים במדינה.
אלבום הווידאו מכיל וידאו קליפים של ג'נט ג'קסון אשר יצאו בין שנת 1986 לשנת 1996. אלבום הווידאו יצא לאור ביחד עם אלבום האוסף שלה הנושא את אותו השם, Design of a Decade: 1986–1996. שני האלבומים זכו להצלחה.
בנוסף לכך, יצא אלבום הווידאו בפורמט VHS ובדצמבר 2001, יצא לאור מחדש בפורמט די וי די בארצות הברית בלבד.
מקום תארים מכירותארצות הברית (RIAA) זהב 50,000
מדינהתאריך יציאהחברת תקליטיםעולם10 באוקטובר 1995A&Mארצות הברית4 בדצמבר 2001
Destiny's Child הוא אלבום הבכורה של להקת הבנות דסטיניז צ'יילד, אשר יצא ב-14 בפברואר 1998, על ידי חברות התקליטים קולומביה רקורדס ומיוזיק וורלד.
מתוך האלבום יצאו הסינגלים "No, No, No" ו-"With Me", אשר יצאו להם גם גרסאות רמיקס אשר נקראו כחלק 2.
עם יציאתו נכנס האלבום אל המקום ה-67 במצעד הבילבורד 200.
האלבום זכה בפרס "אלבום ה-R&B/הנשמה הטוב ביותר" בטקס פרסי הנשמה הנשי.
מבחינה מסחרית האלבום זכה להצלחה כאשר מכר כ-3 מיליון עותקים בעולם, שהה 26 שבועות במצעד האמריקאי והגיע למעמד פלטינה במדינה.
בבריטניה האלבום זכה להצלחה פחותה כאשר הגיע למקום ה-45 בלבד במצעד הבריטי וזכה למעמד זהב.
האלבום תילה זכה להצלחה בינונית אך עם הצלחת אלבומם השני The Writing's on the Wall האלבום יצא מחדש וכך גם מכירותיו עלו.
האלבום קיבל ברובו ביקורות חיוביות מהמבקרים כמו רולינג סטון ו-AllMusic.
תחילה האלבום לא זכה להצלחה גדולה.
הוא הגיע למקום ה-67 בארצות הברית ולמקום ה-14 במצעד אלבומי ה-R&B/היפ-הופ האמריקאי.
בקנדה האלבום הגיע למקום ה-16, בהולנד למקום ה-19 ולמקום ה-45 בבריטניה.
לאור הצלחת אלבומם השני האלבום יצא מחדש ובכך מכירותיו עלו כך שהגיע למעמד פלטינה בארצות הברית עם מכירות של מיליון וחצי עותקים ומכירות של 3 מיליון עותקים בכל העולם.
מקוםתאריםמכירותארצות הברית (RIAA)פלטינה1,000,000בריטניה (BPI)זהב100,000קנדה (Music Canada)פלטינה 2×200,000
אזור תאריך מהדורה פרומט חברת תקליטים קטלוגאוסטרליה17 בפברואר 1998סטנדרטניתתקליטורסוני מיוזיק 4885352ברזיל 067728קנדה CK 67728אירופה COL 4885352אינדונזיה 4885359הולנד תקליט COL 4885351ארצות הברית תקליטור תקליט קולומביה מיוזיק וורלד CK 67728יפן 1 במרץ 1998תקליטורסוני מיוזיק SRCS 8504אירופה 3 בספטמבר 2001 הוצאה מחודשת COL 4885359
Destiny's Child World Tour הוא אלבום הופעה ואלבום וידאו של להקת הבנות האמריקאית, דסטיניז צ'יילד.
אלבום הווידאו יצא לאור ב-10 ביוני 2003, על ידי חברת התקליטים קולומביה רקורדס.
אלבום הווידאו מכיל הופעה של הלהקה ברוטרדם שבהולנד, מתוך סיבוב הופעות שלה.
בצרפת קיבל אלבום הווידאו את תואר הזהב, על מכירות של למעלה מ-10,000 עותקים במדינה.
אלבום וידאו זה, מכיל הופעה של ההרכב אשר צולמה בשנת 2002 בהולנד, מתוך סיבוב ההופעות שלה הלהקה, שנועד לקדם את האלבום השלישי שלה, Survivor.
במהלך הופעה זו, היא שרה שירים משלושת אלבומיה אשר יצאו עד לאותה התקופה.
נכון ליולי 2013, אלבום הווידאו הגיע למעמד זהב בבריטניה, עם מכירות של למעלה מ-25 אלף עותקים.
בצרפת הגיע האלבום למעמד זהב, עם מכירות של עשרת אלפים עותקים.
להלן רשימת שירי אלבום הווידאו:
Destiny's Child Video Anthology (בעברית: אנתולוגיית וידאו של דסטיניז צ'יילד) הוא אלבום הווידאו הרביעי של להקת הבנות האמריקאית דסטיניז צ'יילד אשר יצא לאור ב-21 במאי 2013 על ידי חברת התקליטים קולומביה.
האלבום מכיל 16 קליפים אשר הלהקה צילמה במהלך הקריירה שלה.
הוא הופק על ידי אקיל בראון, בנות הלהקה ואביה של ביונסה מת'יו נואלס אשר שימשו במפיקים בפועל.
על מנת לקדם את האלבום הציעו הלהקה לחברות הוצאה לאור עותקים של האלבום כדי לחלק לקוראים שלהם דרך האינטרנט.
עם יציאתו, האלבום קיבל ביקורות חיוביות מהמבקרים ששיבחו את הוויזואליה של הקליפים והכוריאוגרפיות שלהם.
אלבום זה יצא לאור כחלק ממהדורה מיוחדת של סוני מיוזיק וחברת הבת שלה לגסי רקורדס וזהו גם היה האלבום האחרון שיצא לאור דרך מהדורה זו.
עטיפת האלבום בו נראות בנות הלהקה בשמלות המדמות זנבות של בתולות ים נלקחה מתוך הקליפ לשיר "Cater 2 U" בו נראו בנות הלהקה באותן השמלות.
לקראת הפצת האלבום הלהקה שיתפה פעולה עם אתר TheDrop.fm אשר הציע לקוראיו כחלק מרכישת הספרים את האלבום במתנה ביחד עם חולצות טריקו וספר ההופעות של הלהקה.
בנוסף לכך, מגזין Jet ארגן תחרות ובמסגרתה חולקו 5 עותקים בחינם של האלבום וגם מגזין Juicy ארגן תחרות דומה.
Destiny's Child: The Untold Story Presents Girls Tyme (בעברית: דסטיניז צ'יילד: הסיפור שלא סופר מבית גירלס טיים) הוא אלבום אוסף של להקת הבנות האמריקאית דסטיניז צ'יילד אשר יצא לאור ב-2 בדצמבר 2019, על ידי חברת התקליטים "Trinitee Urban Records".
שם האלבום נובע מהשם שהיה ללהקה בהתחלה לפני שהתפרסמה: "Girls Tyme".
המטרה של יציאת האלבום לא אושרה עד כה אך הרבה משערים שזוהי ההתחלה של התאחדות הלהקה מחדש.
ב-25 באוקטובר 2019, מת'יו נואלס מנהל הלהקה לשעבר הודיע כי הוא יוציא בדצמבר אלבום אוסף של הלהקה, עם שירים של הלהקה שלעולם לא פורסמו והוקלטו עוד בימים בהם היו נערות ונקראו תחת השם "גירלס טיים" וחשף את שם האלבום ומועד היציאה שלו בסרטון שפרסם.
האלבום שוחרר לפלטפורמות הסטרימינג ול-iTunes ביחד עם ספר בעל אותו השם.
Destiny's Child: Live in Atlanta (בעברית: דסטיניז צ'יילד: הופעה חיה באטלנטה) הוא אלבום הופעה של להקת הבנות האמריקאית דסטיניז צ'יילד, אשר מתעד את הופעתה של הלהקה בסטייט פארם ארנה, שבאטלנטה, ג'ורג'יה, במסגרת סיבוב ההופעות האחרון שלה "Destiny Fulfilled ...
אלבום ההופעה יצא לאור ב-28 במרץ 2006 בארצות הברית על ידי קולומביה רקורדס.
האלבום הגיע למקום הראשון במצעד אלבומי ה-DVD האמריקאי עם מכירות של 500 אלף עותקים בשבוע הראשון ליציאתו ובכך שבר שיא של אלבום ה-DVD עם הפתיחה הגדולה ביותר בהיסטוריית המדינה.
הישג חסר תקדים זה הוביל אותו להיות זכאי למעמד זהב כבר בשבוע הראשון ליציאתו וכעבר 3 חודשים בלבד היה זכאי למעמד פלטינה עם מכירות של מיליון עותקים.
"Cater 2 U" (רצועת דאנס)
"Despacio" (בעברית: "לאט") הוא סינגל שהוקלט על ידי זמרת הרגאטון הדומיניקנית נאטי נטשה, הזמר הלטיני ניקי ג'אם והזמרים מנואל טוריזו ומייק טאוורס.
השיר יצא לאור ב-17 בפברואר 2020, על ידי חברות התקליטים סוני מיוזיק לטין ופינה רקורדס, כסינגל שלא מתוך האלבום.
השיר הגיע למקום ה-12 במצעד שירי הפופ הלטיניים.
השיר נכתב על ידי די ג'יי לואיאן, לוני, חאווייר סמפר, וויזי קינגז, מייק טאוורס, ניקי ג'אם, מנואל טוריזו, רפאל פינה ונאטי נטשה והופק על ידי מייק טאוורס, די ג'יי לואיאן וממבו קינגס גם כן.
מגזין הבילבורד פרסם כתבה מקיפה על השיר, בו הוא סוקר אותו ואת הקליפ שלו.
הוא זכה להצלחה בעיקר במצעדים הלטיניים.
הווידאו קליפ הרשמי של השיר הועלה לערוץ היוטיוב של נאטי נטשה ב-17 בפברואר 2020, בשידור חי.
הקליפ צבר למעלה מ-65 מיליון צפיות.
אזורתאריך יציאהפורמטחברת תקליטיםמקורכלל העולם17 בפברואר 2020הזרמת מוזיקה • הורדה דיגיטליתסוני לטין • פינה
"Desire" (בעברית: רצון עז) הוא סינגל של הלהקה הבריטית יירס אנד יירס.
השיר יצא ב-23 בנובמבר 2014 בהוצאת חברת התקליטים פולידור רקורדס.
השיר מופיע כסינגל השלישי של אלבום האולפן הראשון של הלהקה, Communion.
השיר נכתב על ידי אולי אלכסנדר, מייקי גולדסוורת'י, אמרה טורקמן וקיד הרפון והופק על ידי יירס אנד יירס וטו אינצ'ס פאנץ'.
נכון לאוגוסט 2023 הושמע השיר למעלה מ-52 מיליון פעמים ביוטיוב, ולמעלה מ-188 מיליון פעמים בספוטיפיי.
מדינהתאריך יציאהפורמטחברת תקליטיםהממלכה המאוחדת23 בנובמבר 2014הורדה דיגיטליתפולידור רקורדס24 בנובמבר 2014תקליטארצות הברית29 בספטמבר 2015להיט רדיו עכשוויאינטרסקופ רקורדס
גרסת הרמיקס בשיתוף טובה לו
ב-24 בפברואר 2016, הודיעה הלהקה על יציאה מחודש של השוק באמצעות הורדה דיגיטלית.
הם העלו סרטון קצר ובו קטעים מהווידאו קליפ החדש, ובו גם גיבוי חדש המכיל שירה נשית.
הקליפ הסתיים במילים שהופיעו על המסך.
ב-2 במרץ, הודיעה הלהקה כי הזמרת השוודית טובה לו תופיע בגרסה החדשה.
ב-3 במרץ, הופיעה הלהקה לראשונה ברצועה ב-Capital FM Breakfast.
בחצות ב-4 במרץ, הלהקה פרסמה את הווידאו קליפ החדש בערוץ ה-Vevo שלהם ביוטיוב.
נכון לאוגוסט 2023, גרסה זו הושמעה למעלה מ-49 מיליון פעמים ביוטיוב, ולמעלה מ-188 מיליון פעמים בספוטיפיי.
מדינהתאריך יציאהפורמטחברת תקליטיםמקורהממלכה המאוחדת4 במרץ 2016הורדה דיגיטליתפולידור רקורדס18 במרץ 2016להיט רדיו עכשווי
Destiny (בעברית: גורל) הוא אלבום האולפן השביעי של הזמרת גלוריה אסטפן, אשר יצא ב-4 ביוני 1996, על ידי אפיק רקורדס.
מתוך האלבום יצאו 4 סינגלים כאשר הסינגל הראשון היה השיר "Reach".
השיר הפך לבין השירים הבולטים בקריירה של אסטפן ואף הפך לשיר הנושא של אולימפיאדת אטלנטה.
בנוסף מתוך האלבום יצאו עוד שני סינגלים באנגלית והשיר "No Pretendo", גרסה ספרדית לשיר "Steal Your Heart" אשר היה לסינגל הרביעי והגיע למקום הראשון במצעד הבילבורד הלטיני.
האלבום הגיע למעמד פלטינה בארצות הברית עם מכירות של מיליון עותקים ולמעמד פלטינה כפולה בספרד.
בשנת 1997 יצאה לאלבום מהדורה מחודשת באירופה אשר כללה את כל שירי האלבום ביחד עם "No Pretendo".
מהדורה זו יצאה כמהדורה מחודשת שוב אבל רק בספרד בשנת 2000.
Desperado הוא שיר שהקליטה הזמרת הברבדית ריהאנה לאלבום האולפן השמיני שלה, Anti, משנת 2016. השיר נכתב על ידי מיק שולץ, קריסטי ווטקינדס, ריהאנה, ג'יימס פונטלרוי ודרוס רייצ'ל, והופק על ידי שולץ.
בעקבות יציאת האלבום, זכה Desperado זכה לביקורות חיוביות ושבחים רבים על תוכנו המילולי.
ב-9 ביוני 2017, פורסם מיני-אלבום של רמיקסים דרך חנות האייטונס להורדה דיגיטלית וסטרימינג באפל מיוזיק ובספוטיפיי.
השיר כבש את ראש מצעד שירי הדאנס קלאב האמריקאי, והפך לשיר החמישי של ריהאנה שהגיע להישג זה בשנת 2017; ריהאנה הפכה למעשה לאמנית היחידה שהצליחה להגיע לראש המצעד בכמות כזו של פעמים בשנה אחת.
במהלך תהליך הכתיבה וההקלטה של אלבום האולפן השמיני של ריהאנה, Anti, שהתה הזמרת בבית שכור במאליבו, קליפורניה, בליווי של מוזיקאים שונים.
אחד מכותבי השירים בבית היה קריסטין "רוק מונרו" ווטקינס.
ווטקינס, יחד עם המפיק האמריקאי מיק שולץ עבדו בעבר על הרצועה, ולכן הזמין אותו לבית, מכיוון שהניח שריהאנה עשויה להתעניין בשיר.
בראיון לבילבורד נזכר שולץ, "אפילו לא שמעתי שום דבר משיריה, אז זה היה עיוור לחלוטין, אבל חבר שלי, רוק, שכתב את השיר, הזמין אותי לבוא, כך שזו הייתה כמו שרשרת אירועים אקראית שהפכה לעבודה, אבל זה לא תמיד המצב.
אני בדרך כלל לא עושה דבר כזה בצורה אקראית".
העבודה על Desperado נמשכה במהלך שהותם של שולץ ומונרו בבית, שם הצטרפו אליהם ריהאנה, ג'יימס פונטלרוי ודרוס רייצ'ל לתוצאה הסופית.
לתהליך הפיתוח של השיר, שולץ, שגם הוא הפיק אותו, הסביר: "דבר אחד הוביל למשנהו, למעשה אף פעם לא ממש הצגתי לה אישית את הרצועה, אבל אם הייתי עושה זאת, כנראה הייתי כמו, 'היי, זו ריהאנה.
השיר הוקלט באולפני ההקלטות ווסטלייק בוורלי בלוס אנג'לס.
בנוסף לכתיבה, ווטקינס ופאונטלרוי עבדו על העיבוד ווקאלי לשיר; פאונטלרוי אף שר קולות רקע.
בגיטרה שבשיר ניגן מיק שולץ, ואילו בגיטרת הבס ניגן בריאן שולץ.
ב-9 ביוני 2017, פורסם מיני-אלבום של רמיקסים דרך חנות האייטונס להורדה דיגיטלית, וסטרימינג באפל מיוזיק ובספוטיפיי.
במיני-האלבום נכללים ארבעה רמיקסים של השיר, שהוכנו על ידי MK, 3LAU, Andrelli ו-Fairlane.
ב-12 באוגוסט 2017, נכנס Desperado בפעם הראשונה למצעד שירי הדאנס קלאב של בילבורד בארצות הברית, במקום ה-42. השיר המשיך להתקדם במעלה המצעד, וב-16 בספטמבר 2017, נכנס לעשירייה הראשונה, ומוקם במקום התשיעי.
השיר הגיע לראש המצעד ב-14 באוקטובר 2017, בשבועו האחד-עשר.
הרצועה הפכה לשיר ה-32 של ריהאנה בראש המצעד, וצמצמה את הפער עם מדונה, מחזיקת השיא הנוכחית, לה 46 שירים שהגיעו לראש המצעד.
זהו גם השיר החמישי שלה שהגיע לראש מצעד זה בשנת 2017, לאחר Love on the Brain, Sex with Me, Pose ו-Wild Thoughts (של די ג'יי חאלד, בהשתתפות ריהאנה וברייסון טילר), הכמות הרבה ביותר של שירים מאותו האלבום שנכנסים למצעד אי פעם.
מדינה תאריך פורמט חברת הקלטות רחבי העולם (רמיקסים) 9 ביוני 2017 הורדה דיגיטלית ווסטבורי רוד, רוק ניישן
Desamorfosis (מעוצב: desAMORfosis) הוא אלבום האולפן ה-17 של הזמרת-יוצרת המקסיקנית טליה.
הוא יצא לאור ב-14 במאי 2021 על ידי סוני מיוזיק לטין.
הסינגל הראשון מתוכו "Ya Tú Me Conoces" יצא לאור כבר ב-24 בינואר 2020, על מנת לעזור בקידום שלו.
השיר הגיע בשיאו למקום התשיעי במצעד שירי הפופ הלטיניים הדיגיטליים של בילבורד.
ב-4 במאי 2021 הכריזה הזמרת שהאלבום יופץ ב-14 במאי.
שלושה ימים לאחר מכן, הופץ הסינגל הרביעי מתוכו "Mojito".
קבוצת דז'ארדינס היא חברה קנדית המספקת פתרונות אשראי, עמילות בורסה, שירותי ביטוח והשקעות.
נכון לשנת 2017 מעסיקה החברה כ-47,655 עובדים, מספקת שירותים לכ-7,000,000 לקוחות ומפעילה כ-1032 נקודות שירות.
מטה החברה הראשי נמצא בעיר קוויבק, קנדה.
החברה הוקמה בשנת 1900 על ידי אלפונס דז'ארדינס (Alphonse Desjardins) במטרה לספק שירותים פיננסיים ופתרונות אשראי המותאמים לשוק בצפון אמריקה.
בשנת 2010, רכשה את בנק ווסט (Bank West), תמורת כ-439 מיליון דולר.
בשנת 2011, הודיעה הנהלת דז'ארדינס על מיזוג עם חברת האשראי מרידיאן קרדיט יוניון (Meridian Credit Union).
בשנת 2014, רכשה את חברת הביטוח האמריקאית סטייט פארם (State Farm).
בתאריך 3 בינואר 2017, הודיעה דז'ארדינס על רכישת חברת הביטוח ווסטרן ביטוח ופיננסים (Western Financial Insurance), תמורת כ-443 מיליון דולר.
בשנת 2018, החברה מיתגה את חברת סטייט פארם מחדש כדז'ארדינס ביטוח (Desjardins Insurance) וכמו כן, החליפה את הלוגו והמיתוג שלה.
בחודש דצמבר 2018, הודיעה החברה שעובד החברה הדליף כ-1.8 מיליון כרטיסי אשראי
בחודש יוני 2019, הודיעה החברה על התקפת הסייבר שבוצעה כנגד דז'ארדינס, אשר בעקבותיה דלפו פרטיהם של כ-4.3 מיליון לקוחות פרטיים וכ-173,000 לקוחות עסקיים.
החברה מחזיקה בשלוש חברות בת שונות שפועלות בחמישה שווקים שונים:
Complexe Desjardins - חברה העוסקת בתחום הנדל"ן.
Despechá (קיצור של Despechada) הוא שיר של הזמרת-יוצרת הספרדית רוסליה.
השיר יצא לאור ב-28 ביולי 2022 על ידי קולומביה רקורדס כסינגל מתוך גרסת הדלוקס של אלבום האולפן השלישי שלה, .
השיר הולחן על ידי כריס ג'די, גבי מיוזיק ואל קגוטו דל גטו, יחד עם מפיקי האלבום, דייוויד רודריגז, נואה גולדשטיין ודילן פטרייס.
"Despechá" היא רצועת מועדונים בסגנון ממבו ובעלת אלמנטים של מרנגה ואלקטרופופ.
עם יציאתו לאור השיר זכה להצלחה מסחרית גדולה ולכמות השמעות רבה בשירותי הסטרימינג.
השיר הגיע לראש המצעדים בספרד, פנמה ואורוגוואי, ובמקביל נכנס לעשירייה הראשונה ב-12 מדינות אחרות.
"Despechá" אף היה לשיר הסולו הראשון של רוסליה שנכנס לבילבורד הוט 100, ולסינגל המצליח ביותר שלה בבילבורד גלובל 200.
במרץ 2022 הוציאה רוסליה את אלבום האולפן השלישי שלה, Motomami, שמתוכו יצאו הסינגלים "La Fama", "Saoko" ו-"Chicken Teriyaki".
האלבום זכה להצלחה מסחרית וביקורתית גדולה, ואף היה לאלבום המסוקר והמוערך ביותר של השנה ב-Metacritic.
בהמשך, יצאה הזמרת לסיבוב הופעות, במהלכו תופיע ב-15 מדינות.
בערב הפתיחה של סיבוב ההופעות, ב-Recinto Ferial שבאלמריה, ביצעה רוסליה שלוש רצועות שטרם פורסמו, ובהופעה בסביליה ביצעה אחת נוספת.
שניים מהם אושרו כשירים שנגנזו מ-Motomami, ואחת נכתבה במיוחד לעונת סיבוב ההופעות.
באותה התקופה נודע השיר בשם "Lao a Lao", שנבחר על ידי המעריצים.
ההופעות זכו לוויראליות רבה במדיה החברתית.